text: KÍ vunnið fimm teir seinastu dystirnar móti HB
text: #000001
text: HB er mest vinnandi felagið í føroyskum mansfótbólt. FM nummar 24 kom í hús í 2020, men tvey tey seinastu árini hava arvafíggindarnir úr Klaksvík vunnið føroyameistaraheitið á sannførandi hátt.
text: #000004
text: Í summarsteðginum sá tað út til, at tað var lítil ivi um, at KÍ fór at vinna FM triðja árið á rað. Úrslitini eftir summarsteðginum hjá topp-trý liðunum hava tó gjørt, at størri spenningur er komin í. Havnarfeløgini anda KÍ meira í nakkan, og HB kann blása meira lív í, í kvøld.
text: #000005
text: HB-liðið, við Jákup Martini Joensen sum høvuðsvenjara, kann sum so bert brúka ein sigur, í mun til FM-stríðið, nú innanhýsis dysturin móti oddaliðnum er her. Hinir báðir dystirnir í ár eru endaðir við sigri til KÍ. 1-0 í Gundadali og 2-0 í Klaksvík.
text: #000006
text: Harvið skal HB finna loysina uppá at skapa stórar málmøguleikar og skora móti KÍ. Í kvøld hjálpir tað kanska at Heini Vatnsdal og Vegard Forren eru skaddir. KÍ vann eisini allar innanhýsis dystirnar í fjør - samanlagt 5-1.
text: #000008
text: Teir í reyðum og svørtum hava ikki vunnið ein týðandi landskappingardyst móti KÍ síðani í mai 2019. HB vann tó 2-1 á Tórsvølli í oktober 2021, og syrgdi tá fyri at teir har norðuri frá ikki fóru ósigraðir gjøgnum landskappingina. Hetta var fýra dagar eftir, at KÍ hevði tryggjað sær FM.
text: #000009
text: Trýst kann veruliga koma á Magna Hoseth og hansara menn í kvøld. Javnleik kann KÍ betri liva við enn HB, men tað er eisini brúkiligt fyri B36. Vinnur HB, sum hevur hevur ein glóðheitan Adrian Justinussen men ein ivasaman Teit Matras Gestsson, so eru bert tvey stig á muni millim arvafígginarnar. B36 liggur í løtuni millum liðini.
text: #000010
text: Gamaní hava havnarfeløgini ávikavist spælt ein og tveir dystir fleiri enn KÍ. Conference League-liðið hevur tó eina rúgvu av dystum fyri framman. ávísar skaðatrupulleikar og manglar rútmu í landskappingini.
text: #000011
text: Fyrsta bríksl í Gundadali verður klokkan 18. Kári á Høvdanum er høvuðsdómari. Televarpið vísir dystin, og Portalurin verður til staðar til klassikaran við ymiskum tilfarið.
text: #000012
text: Kvinnurnar komnar uppá pláss í Kýpros
text: #000017
text: Brandur skoraði sítt fyrsta mál fyri Fredrikstad
text: #000021